ఎర్రుపాలెం-అమరావతి-నంబూరు రైలు మార్గము

** ఎర్రుపాలెం-అమరావతి-నంబూరు రైలు మార్గము ** భారతదేశం లో ప్రతిపాదిత కొత్త బ్రాడ్-గేజ్ రైల్వే లైన్. ఇది తెలంగాణ లోని ఖమ్మం జిల్లా లోని ఎర్రుపాలెం నుండి ఆంధ్రప్రదేశ్ లోని గుంటూరు జిల్లా లోని నంబూరు వరకు రాజధాని అమరావతి నగరం ద్వారా కలుపుతుంది.రూ. 2,047 కోట్ల అంచనా వ్యయంతో చేపట్టనున్న ఈ ప్రాజెక్టు రాజధాని ప్రాంతానికి కనెక్టివిటీని మెరుగుపరుస్తుందని భావిస్తున్నారు. ఈ లైన్ దాదాపు 56.53 కిలోమీటర్ల పొడవు ఉంటుంది.

## పరిపాలన
ఈ విభాగం దక్షిణ తీర రైల్వే జోన్‌  లోని  పరిపాలన కిందకు వస్తుంది.
## ప్రాజెక్టు స్థితి
ప్రాజెక్టుకు ఆమోదం లభించింది మరియు భూసేకరణ జరుగుతోంది. కేంద్ర ప్రభుత్వం నాలుగు సంవత్సరాలలోపు ఈ ప్రాజెక్టును పూర్తి చేయాలని నిర్ణయించగా, ఆంధ్రప్రదేశ్ ముఖ్యమంత్రి చంద్రబాబు నాయుడు ఈ ప్రాజెక్టును వేగవంతం చేసి మూడేళ్లలోపు పూర్తి చేయాలని కేంద్రాన్ని కోరారు. కేబినెట్ ఆమోదం తర్వాత త్వరితగతిన చర్యలు తీసుకున్న దక్షిణ మధ్య రైల్వే అధికారులు రెండు వారాల్లోనే భూసేకరణ ప్రక్రియలను ప్రారంభించారు. ముఖ్యంగా, ఆంధ్రప్రదేశ్ భూభాగంలో అవసరమైన భూమిలో దాదాపు 80 శాతం ఇప్పటికే రాజధాని ప్రాంత అభివృద్ధి అథారిటీ (CRDA) వద్ద అందుబాటులో ఉంది.

రైల్వే అలైన్‌మెంట్ పూర్తయిన తర్వాత భూమిని బదిలీ చేయడానికి రాష్ట్ర ప్రభుత్వం సిద్ధంగా ఉందని సూచించింది. ఎన్టీఆర్ జిల్లా లో ఒక చిన్న విభాగపు భూమిని మాత్రమే భూసేకరణ చట్టం కింద సేకరించాల్సి ఉంటుంది. ఖమ్మం జిల్లా యెర్రుపాలెం మండలంలోని యెర్రుపాలెం, కేసిరెడ్డిపల్లె గ్రామాలలో సుమారు 60 ఎకరాల భూమిని సేకరించే ప్రణాళికలతో దక్షిణ మధ్య రైల్వే ముందుకు సాగుతోంది.

## రైలు మార్గము
ఈ మార్గం విజయవాడ-హైదరాబాద్ మార్గములో ఉన్న ఎర్రుపాలెం వద్ద ప్రారంభమై, అమరావతి గుండా వెళుతుంది, చివరికి విజయవాడ-గుంటూరు రైలు మార్గము లోని నంబూరుకు కలుపుతుంది.
ప్రస్తుత విజయవాడ-హైదరాబాద్ మార్గంలో ఉన్న యెర్రుపాలెం ఈ లైన్ యొక్క ఒక చివర అయితే, విజయవాడ-గుంటూరు మార్గంలో ఉన్న నంబూరు మరొక చివరగా ఉంటుంది.
### మండలాలు
ఈ రైలు మార్గము వెళ్ళే మండలాలు, గ్రామాలు:
#### తెలంగాణ
* ఖమ్మం జిల్లా : ఎర్రుపాలెం మండలం లోని ఎర్రుపాలెం, కేసిరెడ్డిపల్లి
#### ఆంధ్ర ప్రదేశ్
* ఎన్టీఆర్ జిల్లా : వీరులపాడు మండలం లోని గూడెం మాధవరం, పెద్దాపురం, అల్లూరు, చెన్నారావుపాలెం, జుజ్జూరు, నరసింహారావుపాలెం.
**కంచికచర్ల మండలం లోని గొట్టుముక్కల, పరిటాల.
**ఇబ్రహీంపట్నం మండలం లోని చిలుకూరు, దాములూరు.
* పల్నాడు జిల్లా లోని అమరావతి మండలం లోని వైకుంఠపురం, ఎండ్రాయి, కర్లపూడి.
** తుళ్ళూరు మండలం లోని వడ్లమాను, మోతడక.
** తాడికొండ మండలం లోని పెదపరిమి, తాడికొండ, కంతేరు.
** పెదకాకాని మండలం లోని కొప్పురావూరు, పెదకాకాని గ్రామాలు.

## స్టేషన్లు
ఈ రైల్వే లైన్ యెర్రుపాలెం - నంబూరు మధ్య తొమ్మిది స్టేషన్లను కలిగి ఉంటుంది. ఇది బహుళ యాక్సెస్ పాయింట్లను అందిస్తుంది. ఎన్టీఆర్ జిల్లాలోని పరిటాల కోసం మల్టీ-మోడల్ కార్గో స్టేషన్‌ను కూడా ప్లాన్ చేస్తున్నారు, ఇది కొత్త మార్గంలో కీలకమైన సరుకు రవాణా కేంద్రంగా మారుతుందని భావిస్తున్నారు.
### రైల్వే స్టేషన్లు
మొత్తం 9 రైల్వే స్టేషన్లు నిర్మించనున్నారు, ఇందులో ఖమ్మం జిల్లాలోని ఎర్రుపాలెం, ఆంధ్రప్రదేశ్ రాష్ట్రంలోని పెద్దాపురం, చెన్నారావుపాలెం, గొట్టుముక్కల, పరిటాల, కొత్తపేట, వడ్డమాను, అమరావతి, తాడికొండ, కొప్పురావూరులో స్టేషన్లు ఉన్నాయి.

## మోడల్ రైల్వే స్టేషను
అమరావతి స్టేషన్‌ను, మోడల్ రైల్వే స్టేషన్‌గా అభివృద్ధి చేయాలని, దాని అభివృద్ధికి దాదాపు 1,500 ఎకరాల స్థలాన్ని ప్రతిపాదిస్తూ ఆంధ్రప్రదేశ్ ప్రభుత్వం రైల్వే మంత్రిత్వ శాఖను అభ్యర్థించింది.

## ఉద్దేశ్యం
ఈ మార్గము ఆంధ్రప్రదేశ్ రాజధాని ప్రాంతం, అమరావతిని ప్రస్తుత రైల్వే నెట్‌వర్క్‌లకు అనుసంధానించడం ద్వారా కనెక్టివిటీని పెంచడం లక్ష్యంగా పెట్టుకుంది.  హైదరాబాద్, చెన్నై, కోల్‌కతా, నాగ్‌పూర్ వంటి ప్రధాన నగరాలకు సజావుగా చేరుకోవడానికి, అలాగే ఢిల్లీ, ముంబైలకు లింక్‌లను విస్తరిస్తుంది.

## ఓవర్‌బ్రిడ్జి
ఈ మార్గంలో 3.2 కి.మీ పొడవైన నది ఓవర్‌బ్రిడ్జి ఉంది. అదే విధంగా దీనిని మచిలీపట్నం, కృష్ణపట్నం, కాకినాడ పోర్టులకు కూడా అనుసంధానిస్తూ నిర్మించనున్నారు. ఈ లైన్‌ నిర్మాణంతో పాటు 25 లక్షల చెట్లు నాటుతూ కాలుష్య నివారణకు కూడా కేంద్రం చర్యలు చేపట్టనున్నట్లు తెలుస్తోంది. కృష్ణా నదిపై 3.2 కి.మీ పొడవైన బ్రిడ్జ్‌ని నిర్మించనున్నారు. కొత్తగా రైల్వే లైన్‌ ఎర్రుపాలెం నుంచి అమరావతి మీదుగా నంబూరు వరకు నిర్మాణం జరగనుంది.
## ప్రయోజనాలు
ఈ కొత్త మార్గం హైదరాబాద - అమరావతి మధ్య ప్రయాణ సమయాన్ని మెరుగుపరుస్తుందని అలాగే రాజధాని ప్రాంతాన్ని చెన్నై, కోల్‌కతా, హైదరాబాద్ వంటి ప్రధాన నగరాలకు అనుసంధానిస్తుందని భావిస్తున్నారు.

ఈ లైన్‌ ద్వారా దక్షిణ భారతాన్ని మద్య, ఉత్తర భారతంతో అనుసంధానం మరింత సులువు కానుంది. అమరలింగేశ్వర స్వామి, అమరావతి స్థూపం, ధ్యానబుద్ద, ఉండవల్లి గుహలకు వెళ్లే వారికి సులువైన మార్గంగా అభివృద్ధి చెందనుంది. అమరావతికి రైల్వే లైన్‌ మంజూరు కావడంపై సీఎం చంద్రబాబు హర్షం వ్యక్తం చేశారు. ప్రధాని మోదీకి ధన్యవాదాలు తెలిపారు.

పరిశ్రమలు నెలకొల్పడానికి, ప్రజల రవాణాకు మెరుగైన వ్యవస్థలా ఉపయోగపడుతుందని, బహుళ-ట్రాకింగ్ ప్రతిపాదన కార్యకలాపాలను సులభతరం చేయడంతోపాటు రద్దీని తగ్గిస్తుందని, భారతీయ రైల్వేలలో అత్యంత రద్దీగా ఉండే విభాగాలలో చాలా అవసరమైన మౌలిక సదుపాయాల అభివృద్ధిని అందిస్తుందని అన్నారు.

## ఇవి కూడా చూడండి
* భారతీయ రైల్వేలు
* భారతీయ రైల్వేలు సంస్థాగత నిర్మాణం
* భారతీయ రైలు రవాణా వ్యవస్థ
* భారతీయ రైల్వే మండలములు
* భారతీయ రైల్వేలు డివిజన్లు
* భారతదేశ ప్రయాణీకుల రైళ్లు జాబితా
* భారతీయ రైల్వేలు రైళ్లు జాబితా
* భారతీయ రైల్వేలు రైళ్లు ప్రమాదాలు జాబితా
## మూలాలు


వర్గం:దక్షిణ భారతదేశం రైలు మార్గములు
వర్గం:బ్రాడ్ గేజ్ రైలు మార్గములు
వర్గం:ఆంధ్రప్రదేశ్ రైలు రవాణా
వర్గం:భారతీయ రైల్వేలు ప్రతిపాదిత రైలు మార్గములు